Diari Oficial de la Generalitat Valenciana


Sumari del DOGV 5564, del 26-07-2007 (2007/9500)

ACORD de la Comissió Territorial d'Urbanisme de València, de 15 de maig de 2007, relatiu a l'homologació i el Pla parcial Complejo Las Hoyas de Zarra.
------------------------------------------------------------------------------------------------------------------------------------------------------

### Dades del document

Número de DOGV
:   5564

Data del DOGV
:   26-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9500


Data del document
:   15-05-2007

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Zarra
    * pla d'urbanisme

ACORD de la Comissió Territorial d'Urbanisme de València, de 15 de maig de 2007, relatiu a l'homologació i el Pla parcial Complejo Las Hoyas de Zarra. [2007/9500]  
En relació amb l'homologació i el Pla parcial Complejo Las Hoyas de Zarra, es ressalten els següents antecedents i fonaments jurídics:  
Antecedents  
U. La Comissió Territorial celebrada el 14 d'abril de 2005 va acordar supeditar l'aprovació de l'expedient a l'esmena de diverses correccions tècniques.  
Per Resolució del director general de Planificació i Ordenació Territorial es va comprovar el compliment de la supeditació, i es va declarar definitivament aprovada l'homologació i el Pla parcial.  
Dos. El projecte aprovat inclou, dins de l'ús industrial especial, la instal·lació d'una activitat de transformació de residus.  
Tres. La possibilitat d'instal·lar una planta de tractament de residus i incineradora, al marge del Pla zonal de residus, ha ocasionat una certa inquietud social en els municipis de la zona, la qual cosa aconsella adoptar un aclariment respecte a l'abast de l'acord aprovatori de la Comissió Territorial.  
Quatre. Informe de la Comissió Informativa  
La Comissió Informativa de la Comissió Territorial d'Urbanisme de València, en sessió celebrada el 10 de maig de 2007, per unanimitat, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
Únic. L'Àrea d'Avaluació d'Impacte Ambiental d'aquesta conselleria ha emés un informe de data 21 de març de 2007, indicant que la declaració d'impacte emesa per a l'aprovació del planejament no autoritza per si mateixa cap activitat en concret.  
Per la seua banda, el Servei de Coordinació informa amb data 21 de març de 2007, concloent que la DIA emesa per al sector únicament empara la viabilitat de la classificació i la qualificació del sòl en els termes que preveu la corresponent Homologació i Pla Parcial; però no suposa per si cap autorització per a la implantació d'un abocador o una incineradora en aquest sector. Únicament resulta possible iniciar els tràmits per a l'autorització d'un abocador o una incineradora, en l'esmentat sector, si està prevista la dita possibilitat en el Pla Zonal de residus de la Comunitat Valenciana.  
A la vista de tot el que antecedix la Comissió Territorial d'Urbanisme de data 15 de maig de 2007, per unanimitat, acorda: aclarir l'abast de l'acord de la Comissió Territorial d'Urbanisme de 14 d'abril de 2005 i la subsegüent resolució del director general, en el sentit següent:   
1. No pot instal·lar-se en el sector una planta de residus urbans, llevat que estiga prevista aquesta possibilitat en el Pla zonal de residus.  
2. La instal·lació d'una incineradora, com a activitat vinculada al tractament de residus urbans, ha d'estar igualment prevista en el Pla zonal de residus. La voluntat de la conselleria de Territori és no permetre la implantació d'una incineradora en aquest sector.   
3. Comunicar aquest acord als ajuntaments afectats de la zona, al promotor i als personats en l'expedient.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'UN MES comptador a partir de l'endemà de la data de la present publicació.  
Si és el cas les Administracions Públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data d'aquesta publicació. L'esmentat article 44 de la Llei 29/1998 establix literalment;  
"Art. 44.1. En els litigis entre administracions públiques no cal interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada."  
En el supòsit que no formuleu el requeriment indicat, les administracions públiques poden interposar, en el termini de dos mesos, comptadors des de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46,1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que crega oportú.  
Fet que certifiquem amb anterioritat a l'aprovació de l'acta corresponent i a reserva dels termes necessaris que se'n deriven d'aquesta, conforme ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 15 de maig de 2007.- El secretari de la Comissió Territorial d'Urbanisme.Alvaro Aleixandre Ortí.